Abaoe Kalanna emañ an UE dindan prezidantelez Viktor Orbàn. Kentañ Ministr bro Hungaria zo erru e dro da gemer krog er vazh. Dan deiz men doa skoet e fri e penn douaroù kozh an Europ en doa lakaet cheñchamant spontus war lezennoù ar pres en e vro. Difennet eo da Yann Kazetenner embann tra ebet naz afe ket en hent gant an neptuegezh. Na peseurt a reer eus ar seurt ? Lezenn, urzh hag Orbànerezh a zo o ren e Plou-Magyar pa vez tri-ugent dre gant eus an  deputeed dindan anv ar Fidesz, strollad Orbàn. Arabat dar journalisted silañ aveligoù az afe a-enep da vadelezh ar bobl, riskl warno da vont dindan krabanoù ar  justis mod-Orban. Ne oa ket bet soñjet gwelloch gant Napoleon e 1799, na gant e nis e 1852, na gant Hitler goude gwalltan ar Reichstag e 1933, na gant ar re ruz ken nebeud evit-se. Feiz, hor brizh-hungariad bihan er chwechkogn neo ket bet gwallfinoch pen  deus bet ar ger diwezhañ evit dibab rener an télé publik. Orbàn evit e gont en deus lakaet ur vargodennig a brezidant e penn ar vro e-giz men doa graet Poutine e Rusia. Tamm ha tamm ez a stammenn Orbàn da houarnachoù, cheñchet penn dan nadoz tremen ugent vloaz goude ma oa bet tardet gant diktatourelezh ar gomunisted.